Saterdagoggend: 10 Februarie 2018 - Weather Forecasting for South Africa
Saterdagoggend: 10 Februarie 2018
​Goeie môre almal: Hallo Kenya: Sunny in the extreme east, otherwise mostly cloudy with perhaps a tiny spot with showers in the extreme north. Thea light green area show where there is a fair chance for afternoon and evening showers.
Ja, dit het gereën In die Kaap, maar ai dit is nie baie nie. Ek plaas twee grafieke met reënval, kan nou nie al 18 plaas nie, dit gaan my lank vat en dan praat ons van1-2mm…. Vir die Kaap verseker noemenswaardig vir Februarie maar nog vreeslik ver van genoeg af. Die koue front soos julle self kan sien is oor die Kaap en daar is nog kolletjies koue lug buie wat vroeg oggend kan val, maar dit is mostert na die maal. Daar was ook sowat 2.2mm naby Kleinsee langs die weskus op, wes van Springbok. en sowat 50km noord van Calvinia sien ek 0.6mm en dit drup nog teen 07:30.
Dan is daar ‘n redelike band wolke met hier en daar storms, sien daar in Kimberley dreun die weer maar nog nie juis water op die grond nie. Ten minste met die wolke behoort maksimum temperature nie te kwaai te styg vandag nie, en die Kaap waar plekke vanoggend begin het met 12-14 C sal die temperature meestal koel bly vir die dag. Daar was ook enkele meetbare druppels by George, PE en Oos-Londen maar in alle gevalle nie veel meer as 1mm nie.
Die band wolke sal stadig oos gedwing word deur die koue front en ons kan verwag dat daar kolle en strepe storms sal ontwikkel verder oos party met reën ander minder of niks. Die bolug is nie baie gunstig vir lekker reën oor die binneland nie, maar ongeag, daar is meer as genoeg vog dat daar enkele plekke ‘n lekker stortbui reën kan kry.
Die grafieke wat ek plaas is vir Kloofnek (Kaapstad)en Bellville (Stikland)
Lekker dag vir almal, die Kaap moet die koeler weer geniet hitte is binnekort weer met julle….